‘રાઝી' પછી બુક્સ પર આધારિત આગામી ફિલ્મ્સમાં આમિર ખાન અને અમિતાભ બચ્ચનની ફિલ્મ ‘ઠગ્ઝ ઓફ હિન્દોસ્તાં' મુખ્ય છે. આ ફિલ્મ બ્રિટિશ ભારત દરમિયાન લખાયેલી ફિલિપ મીડોઝ ટેલરની નોવેલ ‘કન્ફેશન્ઝ ઓફ ધ ઠગ' પર આધારિત છે. એ સિવાય રાઇટર અનુજા ચૌહાણની બેસ્ટસેલર બુક ‘ધ ઝોયા ફેક્ટર' પર આ જ નામથી બની રહેલી ફિલ્મમાં સોનમ કપૂર અને દલકીર સલમાનની જોડી પહેલી વખત જોવા મળશે. ડિરેક્ટર રિભુ દાસ ગુપ્તા પૌલા હોકિન્સની 2015માં આવેલી નોવેલ ‘ધ ગર્લ ઓન ટ્રેન' પર આધારિત ફિલ્મ બનાવી રહ્યા છે કે જેમાં જેક્લિન ફર્નાન્ડિઝ લીડ રોલમાં છે.